Id-Deċiżjoni tal-Kummissjoni
tat-12 ta’ Frar 2004
li temenda d-Deċiżjoni Nru 97/467/KE fir-rigward ta’ l-inklużjoni ta’ negozji stabbiliti fil-Bulgarija u l-Ungerija fil-listi tad-dispożizzjonijiet ta’ negozji stabbiliti f’pajjiżi terzi li minnhom l-Istati Membri jawtorizzaw l-importazzjoni ta’ laħam ta’ għasafar li ma jtirux bħan-nagħma u l-emu fost oħrajn
(notifikata bid-dokument numru K(2004) 346)
(Test b’relevanza għall-EE)
(2004/144/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Deċiżjoni tal-Kunsill Nru 95/408/KE tat-22 ta’ Ġunju 1995 fuq il-kondizzjonijiet biex jitfasslu, għal perjodu temporanju, listi ta’ dispożizzjonijiet ta’ negozji stabbiliti f’pajjiżi terzi li minnhom l-Istati Membri huma awtorizzati li jimportaw ċerti prodotti li ġejjin mill-annimali, prodotti tas-sajd jew molluski bivalvi ħajjin [1], u b’mod partikolari l-Artikolu 2(1) u (4) fiha msemmi,
billi:
(1) Tfasslu listi ta’ dispożizzjonijiet ta’ negozji stabbiliti f’pajjiżi terzi li minnhom l-Istati Membri jawtorizzaw l-importazzjoni ta’ laħam ta’ għasafar li ma jtirux bid-Deċiżjoni tal-Kummissjoni 97/467/KE [2].
(2) Il-Bulgarija u l-Ungerija bagħtu listi ta’ prodotti stabbiliti tal-laħam ta’ għasafar li ma jtirux li għalihom l-awtoritajiet responsabbli jiċċertifikaw li n-negozju stabbilit iħares ir-regoli tal-Komunità.
(3) Dawk in-negozji stabbiliti għandhom ikunu inklużi fil-listi mfasslin bid-Deċiżjoni Nru 1997/467/KE.
(4) Billi għadhom ma sarux spezzjonijiet fuq il-post, l-importazzjoni minn negozji stabbiliti bħal dawn m’hijiex eliġibbli għall-kontrolli fiżiċi mnaqqsa skond l-Artikolu 2(4) tad-Deċiżjoni 95/408/KE.
(5) Id-Deċiżjoni Nru 97/467/KE għandha tkun għalhekk emendata skond iċ-ċirkostanzi.
(6) Il-miżuri previsti f’din id-Deċiżjoni jaqblu ma’ l-opinjoni tal-Kumitat Permanenti għall-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 97/467/KE hu emendat skond l-Anness ta’ din id-Deċiżjoni.
Artikolu 2
Din id-Deċiżjoni għandha tgħodd mill-25 ta’ Frar 2004.
Artikolu 3
Din id-Deċiżjoni hija ndirizzata lill-Istati Membri.
Magħmul fi Brussel, fit-12 ta’ Frar 2004.